Evaluare finală – fișă de exerciții
Disciplina: Matematică        Clasa: a 7-a
Nume elev: ____________________        Data: ____________
1. Completează spațiile punctate cu răspunsurile corecte:
a) Calculând 3√2 · 2√10, obținem ....
b) Soluția ecuației 5x + 4 = 29 este x = ....

2. Se consideră numerele a = 6/√3 + √12 și b = √48 − √27. Scrie A dacă afirmația următoare este adevărată sau F dacă este falsă: „Media geometrică a numerelor a și b este egală cu 2√3.” Justifică răspunsul prin calcule.

3. Rezolvă sistemul de ecuații:
2x + 3y = 12
5x − y = 13
Verifică soluția obținută prin înlocuire în ambele ecuații.

4. Se consideră dependența funcțională y = 3x − 2 și tabelul următor:
x: −1 | 0 | 1 | ...
y: ... | ... | ... | 7
a) Completează tabelul.
b) Reprezintă într-un sistem de axe ortogonale perechile (x, y) obținute la punctul a). Ce observi despre poziția punctelor reprezentate?

5. Un hexagon regular este înscris într-un cerc de rază 6 cm. Determină latura, perimetrul, apotema și aria acestui hexagon.

6. Triunghiul ABC este dreptunghic în A, are ipotenuza BC = 15 cm și cos C = 4/5. Calculează lungimile catetelor AB și AC, perimetrul triunghiului și lungimea înălțimii AD, unde D aparține lui BC.

7. Se consideră dreptunghiul ABCD în care AB = 20 cm, AD = 8 cm și punctul M situat pe latura AB astfel încât AM/MB = 1/4.
a) Arată că triunghiurile DAM și MBC sunt asemenea.
b) Demonstrează că DM ⊥ CM.
c) Determină distanța de la punctul B la dreapta MC.

8. Într-o clasă sunt 28 de elevi. Numărul fetelor este cu 4 mai mare decât numărul băieților. Scrie un sistem de două ecuații care modelează situația, rezolvă-l și află câte fete și câți băieți sunt în clasă.

